CELEX: 32021D0325
Language: fi
Date: 2021-02-22 00:00:00
Title: Neuvoston täytäntöönpanopäätös (EU) 2021/325, annettu 22 päivänä helmikuuta 2021, Euroopan keskuspankin valvontaelimen varapuheenjohtajan nimittämisestä

24.2.2021   
               
               
                  FI
               
               
                  Euroopan unionin virallinen lehti
               
               
                  L 64/6
               
            
         NEUVOSTON TÄYTÄNTÖÖNPANOPÄÄTÖS (EU) 2021/325,
         annettu 22 päivänä helmikuuta 2021,
         Euroopan keskuspankin valvontaelimen varapuheenjohtajan nimittämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 26 artiklan 3 kohdan,
         sekä katsoo seuraavaa:
         
                     (1)
                  
                  
                     Neuvosto antoi 15 päivänä lokakuuta 2013 asetuksen (EU) N:o 1024/2013 luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EKP).
                  
               
                     (2)
                  
                  
                     EKP:lle annettujen tehtävien suunnittelusta ja toteuttamisesta tulisi kokonaisuudessaan huolehtia EKP:n valvontaelimen, joka koostuu EKP:n puheenjohtajasta ja varapuheenjohtajasta sekä neljästä sen edustajasta ja kunkin osallistuvan jäsenvaltion kansallisen toimivaltaisen viranomaisen edustajasta.
                  
               
                     (3)
                  
                  
                     Valvontaelin on keskeinen elin suoritettaessa EKP:n valvontatehtäviä yhteisen valvontamekanismin puitteissa. Tämän vuoksi asetuksella (EU) N:o 1024/2013 annettiin neuvostolle valta nimittää valvontaelimen puheenjohtaja ja varapuheenjohtaja.
                  
               
                     (4)
                  
                  
                     Neuvosto nimitti 4 päivänä lokakuuta 2019 Yves MERSCHin valvontaelimen varapuheenjohtajaksi täytäntöönpanopäätöksellä (EU) 2019/1671 (2). Valvontaelimen varapuheenjohtajan toimikausi päättyi 14 päivänä joulukuuta 2020.
                  
               
                     (5)
                  
                  
                     Asetuksen (EU) N:o 1024/2013 26 artiklan 3 kohdan mukaisesti EKP toimittaa valvontaelintä kuultuaan valvontaelimen varapuheenjohtajan nimittämistä koskevan ehdotuksen Euroopan parlamentille; valvontaelimen varapuheenjohtaja valitaan EKP:n johtokunnan jäsenten keskuudesta. EKP toimitti tällaisen ehdotuksen 18 päivänä joulukuuta 2020 ja Euroopan parlamentti hyväksyi sen 8 päivänä helmikuuta 2021,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään Frank ELDERSON Euroopan keskuspankin valvontaelimen varapuheenjohtajaksi viiden vuoden toimikaudeksi 24 päivästä helmikuuta 2021 alkaen.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 22 päivänä helmikuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 287, 29.10.2013, s. 63.
         
            (2)  Neuvoston täytäntöönpanopäätös (EU) 2019/1671, annettu 4 päivänä lokakuuta 2019, Euroopan keskuspankin valvontaelimen varapuheenjohtajan nimittämisestä (EUVL L 256, 7.10.2019, s. 8).